כביש 4

כביש 4 הוא כביש באורך כ-201 קילומטר, החמישי באורכו בישראל ומהעמוסים בכבישיה. הכביש מתחיל בדרום במחסום ארז (בגבול רצועת עזה), עובר לאורך מישור החוף, ונמשך עד למעבר ראש הנקרה בגבול הלבנוני בצפון. כמו כן, נמשך הכביש מעבר לגבולות ישראל הן בצפונו והן בדרומו. הקטע בין מחלף אשדוד למחלף חולון מזרח מוגדר ככביש מהיר. קטע מהכביש הוא גם חלק מכביש M40 ברשת הכבישים הערבית הבינלאומית משריק.

 היסטוריה 
הכביש הוא צירוף של מספר כבישים:
 כביש חיפה – עכו – ראש הנקרה, שהיה חלק מכביש חיפה-ביירות ונסלל בראשית שנות ה-30 של המאה ה-20
 כביש יפו–חיפה, דרך פתח תקווה בקטע שבין רעננה לחיפה, שנסלל במהלך שנות ה-30 בעיקר לאחר פרוץ המרד הערבי הגדול כדי לחבר את תל אביב וחיפה שלא דרך טולכרם, שכם וג'נין
 כביש גהה, שהתפתח בשנות ה-50 וה-60 וחובר לכביש יפו-חיפה ליד רעננה ב-1968
 הכביש המהיר המחבר בין ראשון לציון ואשדוד, שנסלל בשנות ה-70 של המאה ה-20
 כביש אשדוד – אשקלון – מחסום ארז – עזה

כביש תל אביב חיפה הישן
מכפר סבא צפונה, נמצא כביש 4 על תוואי כביש תל אביב-חיפה הישן. בטרם נסלל תוואי זה, עברה הדרך מתל אביב לחיפה בתוואי כביש 444 הנוכחי, החופף לדרך הים ההיסטורית בשיפולי הרי השומרון, דרך הערים הערביות קלקיליה, טייבה וטולכרם ומשם המשיך דרך ג'נין ונצרת. בין כביש זה לשפת הים התיכון לא היה מעבר יבשתי נוח בשל הביצות שנוצרו לאורך הנחלים הזורמים לים התיכון ובמיוחד נחל הירקון.

החל משנת 1927 הועלה הרעיון לסלילת כביש מתל אביב לחיפה ואף הוחל בסלילת החלק הראשון שלו, מתל אביב לפתח תקווה. אולם סלילת הכביש התקדמה בעצלתיים עקב ניסיון מניעת היווצרות תחרות ברכבת המנדטורית. עד שנת 1936 הסתיימה סלילת הכביש עד צומת בית ליד, והושלם סימון התוואי עד חדרה. בעקבות פרוץ המרד הערבי הגדול הואצו העבודות על הכביש. במאי 1937 הסתיימה סלילת הכביש מפתח תקווה לחדרה ובספטמבר 1937 הושלם הקטע מחדרה לחיפה, בקצב שנחשב מהיר במיוחד. הכביש יצא מצומת סגולה בפתח תקווה, עבר ברמתיים, במושב כפר מלל בין שדרות עצי אקליפטוס גבוהים במיוחד, עד לצומת רעננה, ומשם לצומת השרון, חדרה ועד לחיפה. קטע הכביש "חיפה-חדרה" נפתח לתנועה ביום 30 בספטמבר 1937. פתיחת קטע זה קיצרה את הדרך מחיפה לתל אביב (שעברה קודם לכן דרך ג'נין ונצרת, ומאוחר יותר דרך ג'נין וכביש 66) מ-160 ל-106 קילומטר. מסלולו היה חיפה-בנימינה-פרדס חנה-חדרה-פתח תקווה-תל אביב. זמן הנסיעה מתל אביב לחיפה התקצר לשעה וחצי עד שעתיים. לאחר מכן נסלל הקטע בנימינה-חדרה, והמרחק מחיפה לתל אביב התקצר ל-96 קילומטר.

לאחר סלילת כביש 2 באמצע שנות ה-60 של המאה ה-20, קיבל המשך הכביש הצפוני את הכינוי "כביש תל אביב-חיפה הישן". בתחילת שנות ה-70 הוחל בהכנות להרחבת הכביש לדו-מסלולי. בין השאר נחסמו כניסות מהכביש ליישובים. בתחילת 1973 הוחל בהרחבת הכביש בין צומת רעננה וצומת בית ליד לדו-מסלולי בכל כיוון, לנוכח העומס על הכביש, כ-13,000 כלי רכב ביממה, אשר הביא לטורים ארוכים של מכוניות שהשתרכו מאחורי משאיות.

כביש גהה
סלילת "כביש גהה" החלה ב-1951 והכביש נחנך בדצמבר 1953 על ידי שרת העבודה גולדה מאיר. הכביש שנחנך היה שלב ראשון בתוכנית שנועדה לחבר את צפון הארץ לדרומה תוך עקיפת תל אביב ופתח תקווה, תוכנית שיצאה אל הפועל בשנת 1968. בשלב הראשון, כביש גהה חיבר את כביש פתח תקווה - תל אביב, מצומת גהה, שהיה אז צומת T ליד בית החולים גהה, לכביש תל אביב - לוד, בצומת מסובים ולכביש תל אביב-רמלה בצומת אזור. הכביש נודע כ"כביש גהה - לוד" או "כביש גהה - ירושלים" ועם השנים נודע יותר ויותר פשוט ככביש גהה.

בינואר 1959 נחנך הקטע הדרומי של כביש גהה שחיבר את צומת אזור לכביש לאשדוד ואשקלון ליד ראשון לציון.

בשנים 1965–1967 נסלל לכביש גהה המשך צפוני שחיבר את צומת גהה עם צומת גלילות. במאי 1968 נפתח כביש חדש שחיבר את רעננה לכביש גהה וכך יצר את צומת מורשה, והפך את הקטע ממורשה לגלילות לכביש עצמאי שכונה בהמשך כביש 5. כבישים אלו הפכו את כביש גהה לכביש ראשי שחיבר את צפון הארץ לדרומה תוך עקיפת עומס התנועה בתל אביב.

בתחילת 1967 סוכם עם עיריית בני ברק על סגירת כל הכניסות מכביש גהה לבני ברק, למעט אחת, על מנת למנוע שיבושים בתנועה בכביש המהיר. הפיכת כביש גהה לכביש מרכזי התלוותה בעלייה במספר תאונות הדרכים. מתחילת 1967 עד אמצע 1968 נפגעו 18 הולכי רגל בתאונות דרכים בקטע שבין גבעת שמואל ותל השומר. בעקבות זאת, הותקנה תאורה ומספר הולכי הרגל שנפגעו בלילה ירד. אחד המקומות המועדים לפורענות היה במעבר בין רמת עמידר ואוניברסיטת בר-אילן. לאחר שאשה נדרסה למוות במקום, החלה המשטרה לחלק דו"חות להולכי רגל אשר חצו שלא במעבר חצייה, דבר שנתקל במחאות הסטודנטים. בפברואר 1970 הורה שר התחבורה להוציא במהירות מכרז לבניית גשר במקום. במאי 1972 הורה שר העבודה לתכנן גשר להולכי רגל במקום ובאפריל 1973 החלה מע"ץ בבניית הגשר.

 פגיעה בגשר 
בערב 14 באוגוסט 2017 פגעה משאית בגשר הולכי רגל בכביש גהה בין בני ברק לגבעת שמואל. הגשר קרס על המשאית, ונהג המשאית אליחי תדרי, בן 58 מחולון, נהרג. התאונה נגרמה משום שהמנוף של המשאית לא קופל עד הסוף והיה מונף מעל הגובה המותר. ב-16 בנובמבר 2017 התקינה חברת נתיבי ישראל קורה חדשה במקום הקורה שקרסה בתאונה, ופתחה את הגשר למעבר הולכי רגל.

הכביש המהיר לאשדוד
הצורך בכביש מהיר מתל אביב לאשדוד עלה עם תכנון נמל אשדוד, אבל העניין קודם רק בתחילת 1969, לאחר שנוצרו עומסי תנועה כבדים בכביש 42 ששימש עד אז את התנועה לאשדוד. בתחילה עלה הרעיון שהכביש המהיר ייסלל ככביש אגרה, אולם הרעיון נזנח. תכנון הכביש מראשון לציון לאשדוד הושלם בשנת 1969. במאי 1971 אושרה תוכנית הכביש שסלילתו בקטע מראשון לציון לאשדוד הייתה אמורה להסתיים ב-1973, אך העבודות התעכבו בגלל מלחמת יום הכיפורים והסתיימו לאחר המלחמה.

בשנת 2013 הורחב קטע הכביש ממחלף גן רווה עד מחלף אשדוד לשלושה נתיבים בכל כיוון.

מאשדוד דרומה
כבר בימי המנדט הבריטי היה קיים כביש מרפיח לאיסדוד במקביל לחוף (הקטע שבין צומת סילבר עד צומת אשדוד נסלל לראשונה במהלך שנות ה-40 של המאה ה-20). כביש זה שימש את צבא מצרים במלחמת העצמאות. בשנת 1958 נפתח בכביש זה שירות אוטובוס ישיר לאשקלון. בשנת 1962 הוחלט לשפר את הכביש.

ברצועת עזה
250px|ממוזער|שילוט במעבר ארז: עזה (ימינה-דרומה) ישראל (שמאלה-צפונה). הפונה ימינה ייצא לעבר דרך צלאח א-דין, ושמאלה צפונה אל כביש 4

ציר התנועה הראשי בתחומי רצועת עזה סומן בעבר ככביש 4, על הדרך ההיסטורית דרך צלאח א-דין ונקרא גם "ציר טנצ'ר" במפת השליטה של צה"ל. הציר סומן כך ממעבר רפיח בדרום, דרך העיר עזה, עד למחסום ארז בצפון. הקטע מחאן יונס לעיר עזה נסלל לבקשת הצבא הבריטי בשנת 1938.

לאחר מלחמת ששת הימים נפתח הכביש לתנועת ישראלים והוא שימש את הנוסעים לפתחת רפיח וסיני. בסוף שנת 1969 הוא נסגר לזמן מה לתנועת ישראלים בגלל התגברות הפיגועים בסיני ובמקום זאת עברה התנועה לסיני דרך כביש 232. בינואר 1972 הושלם סלילת קטע העוקף את המעבר דרך בית חאנון.

לאחר פרוץ האינתיפאדה הראשונה ובשל התגברות הפיגועים כנגד ישראלים, התמעטה תנועת הישראלים לרצועת עזה, והתמעטה התנועה האזרחית הישראלית על הציר. עיקר התנועה האזרחית הישראלית על קטע הכביש ברצועה היה בדרך לגוש קטיף. ביולי 1991 נחנך חיבור בין כביש 232 וכביש 4 דרך מעבר כיסופים ורוב התנועה לגוש קטיף עברה לכביש 232, במיוחד לאחר העברת האחריות על רצועת עזה לרשות הפלסטינית בשנת 1994. בעקבות פריצת האינתיפאדה השנייה נאסרה תנועת ישראלים על הכביש כליל למעט בקטע קצר שנחסם לתנועת פלסטינים ולמעשה הוסב לכביש גישה לכפר דרום, והיה מטרה לפיגועים רבים. בציר כיסופים (כביש 242) נבנה גשר מעל הכביש שאיפשר מעבר לגוש קטיף מבלי לעבור בכביש 4. במסגרת תוכנית ההתנתקות ב-2005, יחד עם פינוי ההתנחלויות ונסיגת כוחות צה"ל מהרצועה, הוסר סימונו של הכביש בתחומי הרצועה ככביש 4. מאז סיום ביצוע תוכנית ההתנתקות, המעבר מהווה את נקודת ההתחלה של כביש 4, ולמעשה המשכו דרומה היא דרך "צלאח א-דין" המתחילה בבית חאנון וחוצה בציר אורך את כל רצועת עזה מהמעבר ועד רפיח.

 תכנון לעתיד 
בחברה הלאומית לדרכים בישראל מתבצע מעקב ממושך על הכביש ועל היקף התנועה בו, ומדי כמה חודשים מתקבלות החלטות לגבי שיפוצים ושינויים בכביש. המגמה העיקרית היא למחלף את הכביש בקטעים העמוסים, ולהוסיף לו נתיבים בהתאם לצורך. הכוונה העתידית היא שבסופו של דבר הכביש יהיה ממוחלף לכל אורכו, ושמספר הנתיבים בו ינוע משני נתיבים לכל כיוון בקטעים הפחות עמוסים ועד לארבעה נתיבים לכל כיוון בקטעים העמוסים.

בשנת 2007 התבצעו עבודות תכנון ראשוניות של מחלוף צמתים באזור השרון, רעננה, אשדוד ואשקלון. לאחר המחלוף תהיה הנסיעה בכביש רצופה וללא רמזורים מאזור השרון עד לקצהו הדרומי של הכביש ליד רצועת עזה. בשנת 2011 החלה הסבת צומת דרור במפגש עם כביש 553 למחלף באמצעות הקמת גשר מעל כביש 4. בפרויקט הושקעו 350 מיליון שקל והקמתו ארכה שלוש שנים.

במרץ 2024 אושרה תוכנית לשדרוג והרחבת הכביש ל-4 נתיבים בקטע שבין אשדוד לאשקלון, הכולל מחלוף הצמתים אמונים, אשכולות ומנחם בגין / כביש 3. כמו כן, אושרה הקמת נתיבי תחבורה ציבורית ושבילי אופניים בתוואי.

 מחלפים וצמתים לאורך הכביש 
קילומטריםשםסוג מפגשמיקוםדרכים מצטלבות כביש 4 - השפלה והדרום 0 צומת חבל עזה 25px מחסום ארז  כניסה לרצועת עזה 1 צומת נתיב העשרה 25px נתיב העשרה/ארז כניסה לנתיב העשרה 3.5 צומת יד מרדכי 25x25 פיקסלים יד מרדכי , כניסה ליד מרדכי 5.5 צומת זיקים זיקים , כניסה לגברעם 7.5 צומת מבקיעים מבקיעים כניסה למבקיעים 8.5 צומת חיים בר לב אשקלון שדרות חיים ברלב, גלובוס סנטר אשקלון 10.5צומת בת הדר בת הדר כניסה לבת הדר 11.5צומת שקמה בית שקמה  12 צומת אשקלון אשקלון שדרות בן-גוריון 13 צומת ברכיה  14.5 צומת אבא הלל (מחלף בתכנון) 25x25 פיקסלים כפר סילבר/אשקלון , פאוור סנטר סילבר אשקלון 15צומת בגין 25x25 פיקסלים אשקלון שדרות בגין 17.5 מחלף אשקלון צפון25x25 פיקסלים באר גנים/אשקלון דרך יצחק רבין (אשקלון),  20 צומת אשכולות (מחלף בתכנון) 25x25 פיקסלים ניצנים  22.5 צומת בית עזרא 25x25 פיקסלים בית עזרא רחוב הסביון 24.5 צומת אמונים (מחלף בתכנון) 25x25 פיקסליםאמונים/אשדוד  25.5 צומת עוזיהו 25x25 פיקסלים שדה עוזיהו דרך מקומית 26.5 צומת עד הלום אשדוד אזור התעשייה עד הלום 27.5 מחלף עד הלום 25px שדרות מנחם בגין 28.5 צומת גן יבנה(מחלף בתכנון) 25x25 פיקסלים גן יבנה/שתולים  34 מחלף אשדוד 25px אשדוד , ,  37 מחלף אשדוד צפון 25px יבנה/אשדוד  41.5 מחלף יבנה 25px יבנה  כביש 4 - גוש דן 49 מחלף חולות 25px ראשון לציון  51.3 מחלף ראשון דרום 25px  53 מחלף גן-רווה 25px , שדרות ההסתדרות 54 מחלף ראשון לציון 25px  (שדרות משה דיין) 57 מחלף חולון מזרח 25px חולון שדרות ירושלים 58.5 מחלף השבעה 25px משמר השבעה  59.5 מחלף גנות 25px גנות  60 מסעף גנות 25px גנות כניסה לגנות (12x12 פיקסלים לכיוון צפון בלבד) 62 מחלף מסובים 25px רמת גן/אור יהודה  64 מחלף אלוף שדה 25px רמת גן רחוב אלוף שדה, דרך שיבא 65 מחלף בר-אילן 25px קריית אונו  66.5 מחלף גבעת שמואל 25px גבעת שמואל/בני ברק רחוב מבצע קדש 68.5 מחלף גהה 25px פתח תקווה/בני ברק  69.5 מחלף אם המושבות 25px פתח תקווה/בני ברק דרך אם המושבות 72 מחלף מורשה 25px רמת השרון  78 מחלף רעננה דרום 25px רעננה ,  79.5 צומת רעננה (מחלף בתכנון) 25x25 פיקסלים רעננה ,  81 מחלף כפר סבא רעננה צפון 25px כפר סבא/רעננה רחוב ויצמן/שדרות מנחם בגין כביש 4 - השרון 83 מחלף בצרה 25px בצרה רחוב קיבוץ גלויות 84 צומת ציון 25px בני ציון  (12x12 פיקסלים לכיוון דרום) 86 מחלף הדרים 25px חרות  87.5 מחלף תל מונד 25px תל מונד כביש 5522 (12x12 פיקסלים לכיוון צפון) 88.5 מחלף דרור 25px בני דרור  90 צומת אבן יהודה 25px אבן יהודה כניסה לאבן יהודה (12x12 פיקסלים לכיוון דרום) 91.5 צומת הדסים 25x25 פיקסלים קדימה/אבן יהודה כניסה לקדימה-צורן, כניסה לאבן יהודה 92 מחלף אילנות (בתכנון)63x63 פיקסלים הדסים/אבן יהודה/נתניה/קדימה 94 צומת פרדסיה (מחלף בתכנון)25x25 פיקסלים פרדסיה  96 צומת השרון (מחלף בתכנון) 25x25 פיקסלים נורדיה  98.5 צומת רופין 25x25 פיקסלים רופין  100 צומת העוגן (מחלף בתכנון) 25x25 פיקסלים משמר השרון/העוגן/הדר עם  101.5 צומת חפר 25x25 פיקסלים כפר ויתקין  102.5 צומת אלישיב אלישיב אלישיב 104 צומת הרא"ה (מחלף בתכנון) כפר הרא"ה  105 צומת עמק חפר עמק חפר פארק תעשיות עמק חפר 106 צומת יער חדרה (מחלף בתכנון)25x25 פיקסלים חדרה/עמק חפר  109 צומת שערי חדרה 25x25 פיקסלים חדרה רחוב יהודי פקיעין/ביאליק 109 צומת חדרה חדרה רחוב הרברט סמואל/רחוב שמעוני 111 צומת חרושת חדרה רחוב פרידלנדר/רחוב השלום 112 צומת נחל חדרה (מחלף בתכנון) 25x25 פיקסלים חדרה  כביש 4 - חוף הכרמל 114 צומת פל-ים 25x25 פיקסלים קיסריה  116.5 צומת אור עקיבא אור עקיבא  (שדרות הנשיא ויצמן) 117.5 צומת בנימינה 1 בנימינה כביש 6528 118.5 צומת בנימינה 2 בנימינה/אור עקיבא , רחוב הזית 120.5 צומת בית חנניה בית חנניה  123 מחלף מעגן מיכאל 25px מעגן מיכאל דרך מקומית 124.3 צומת זיכרון 25x25 פיקסלים זכרון יעקב כניסה לקניון מול זיכרון 124.6 צומת זכרון יעקב כניסה לזכרון יעקב 125 צומת מעיין צבי כניסה לאזור תעשייה מעיין צבי 127 צומת פוריידיס (מחלף בתכנון) 25x25 פיקסלים פוריידיס  127.5 צומת פוריידיס 25x25 פיקסלים פוריידיס כניסה לפוריידיס 128.5 צומת נחשולים/דור 25px נחשולים/דור  131 צומת עין איילה 25px עין איילה כניסה עין איילה 132.5 צומת עופר 25x25 פיקסלים עופר/כרם מהר"ל  133.4 צומת הבונים 25px צרופה/הבונים כניסה לצרופה ולהבונים 133.7 צומת צרופה צרופה כניסה למרכז מיר"ב 135 צומת גבע כרמל גבע כרמל כניסה לגבע כרמל 136.5 צומת עין כרמל עין כרמל כניסה לעין כרמל 139.5 צומת עין הוד25x25 פיקסלים עין הוד/ניר עציון  140.5 צומת אהרנסון כפר צבי סיטרין  (לכיוון מערב) 141 צומת אורן 25px  (לכיוון מזרח) 141.5 צומת סיטרין כניסה לכפר צבי סיטרין 142.5 צומת מגדים מגדים כניסה למגדים 145.5 צומת החותרים החותרים כניסה להחותרים 146 צומת טירת כרמל 1 25x25 פיקסלים טירת כרמל רחוב ז'בוטינסקי 146.5 צומת כפר גלים כפר גלים כניסה לכפר גלים 147.5 צומת טירת כרמל 2 טירת כרמל רחוב הרצל כביש 4 - חיפה והקריות 150 מחלף חיפה דרום 25px חיפה ,  152 צומת מקסים 25x25 פיקסלים  155 מחלף אלנבי 25px דרך אלנבי 159.5 מחלף חירם 25px  161 מחלף גשר פז 25x25 פיקסלים רח' חלץ 161.5 מחלף גדוד 21 25px רחוב החשמל 162.5 מחלף הקריות (צ'ק פוסט) 25px ,  163 מחלף קישון 25px ,  165.5 מחלף ההסתדרות 25px , רחוב החרושת, רחוב התעשייה 167 מחלף מוטה גור 25px קריית אתא/חיפה , רחוב חלוצי התעשייה 168.5 צומת קריית חיים 25x25 פיקסלים קריית חיים/קריית ביאליק  169 צומת מוצקין קריית ביאליק/קריית מוצקין שדרות ירושלים, שדרות גושן 170.5 צומת העשור שדרות בן-גוריון, שדרות ויצמן 172 צומת אפק (צומת הקריון) קריית ביאליק, הקריון  172.5 צומת עין אפק קריית ביאליק  173.5 צומת קליל קריית מוצקין, קריית ים שדרות ירושלים 175 מחלף כרי נעמן 25px כפר מסריק , כניסה לכפר מסריק כביש 4 - הגליל המערבי 176.5 צומת כפר מסריק 25x25 פיקסלים כפר מסריק כניסה לאזור התעשייה נעמן (מילואות) 177 צומת מסריק כניסה לכפר מסריק 178.5 צומת עין המפרץ עין המפרץ כניסה לעין המפרץ 180.5 צומת עכו מזרח עכו  183.5 צומת שמרת שמרת כניסה לשמרת 184 צומת שמרת שמרת/בוסתן הגליל  185 צומת לוחמי הגטאות לוחמי הגטאות כניסה לבוסתן הגליל, כניסה ללוחמי הגטאות 187 צומת רגבה רגבה כניסה לרגבה ולמועצה אזורית מטה אשר 187.5 צומת שבי ציון שבי ציון , כניסה לשבי ציון, כניסה למזרעה 188.3צומת שזרנהריהשדרות זלמן שזר, כניסה למזרעה 188.9 צומת עברון 25px עברון כניסה לעברון 189.1 צומת לה מולינו 25x25 פיקסלים נהריה רחוב איסי לה מולינו 190צומת נהריהכביש 8912, שדרות הגעתון 190.5צומת המייסדיםרחוב המייסדים 191 צומת הר תבור 25x25 פיקסלים רחוב הר תבור 191.5 צומת נהריה צפון25px (12x12 פיקסלים לכיוון צפון), רחוב מסריק 192 צומת גבעת טרומפלדור 25x25 פיקסלים רחוב טרומפלדור 192.5 צומת בן גאון 25px רחוב דוד בן גאון, כניסה לסער 193.5 צומת אזור התעשייה הצפוני 25x25 פיקסלים דרך היוצרים 194.5 צומת אכזיב כניסה לאזור התעשייה הצפוני ולשכונת אכזיב 195 צומת גשר הזיו25x25 פיקסלים גשר הזיו כניסה לגשר הזיו 197 צומת לימן 25px לימן רחוב התמר 198.5 צומת בצת 25x25 פיקסלים בצת  199.5 צומת ראש הנקרה 25px קיבוץ ראש הנקרה כניסה לקיבוץ ראש הנקרה 201 מעבר ראש הנקרה 20px ראש הנקרה  מעבר למדינת לבנון

 גלריה 

 תמונות פנורמיות 

 קישורים חיצוניים 

  פתיחת כביש חיפה-תל אביב החדש, 1937, באתר ארכיון הסרטים הישראלי בסינמטק ירושלים
 כביש 4 בדרך לשדרוג: פרויקט תחבורתי אסטרטגי ישדרג את החיבוריות בשרון ויקצר זמני נסיעה, בארתר פספורטניוס, 10 באוגוסט 2025

 הערות שוליים 

*
קטגוריה:ישראל: כבישים
קטגוריה:יבנה: תחבורה
קטגוריה:ראשון לציון: תחבורה
קטגוריה:חולון: תחבורה
קטגוריה:רמת גן: תחבורה
קטגוריה:בני ברק: תחבורה
קטגוריה:קריית אונו: תחבורה
קטגוריה:פתח תקווה: רחובות
קטגוריה:רעננה: תחבורה
קטגוריה:כפר סבא: תחבורה
קטגוריה:חדרה: תחבורה
קטגוריה:אור עקיבא: תחבורה
קטגוריה:זכרון יעקב: תחבורה
קטגוריה:טירת כרמל
קטגוריה:חיפה: תחבורה
קטגוריה:קריית ביאליק: תחבורה
קטגוריה:קריית מוצקין: תחבורה
קטגוריה:ראש הנקרה
קטגוריה:נהריה: תחבורה
קטגוריה:גשר הזיו
קטגוריה:זיקים
קטגוריה:סער
קטגוריה:עברון
קטגוריה:רגבה
קטגוריה:גבעת שמואל: תחבורה
קטגוריה:אשדוד: תחבורה
קטגוריה:אשקלון: תחבורה
קטגוריה:גן יבנה
קטגוריה:גוש קטיף: תחבורה
קטגוריה:ניצנים: תחבורה
קטגוריה:יד מרדכי: תחבורה
קטגוריה:ראשון לציון: כבישים
קטגוריה:פוריידיס
קטגוריה:נורדיה
קטגוריה:בית חנניה